Jule G. Charney
Store norske leksikon,Realfag,Meteorologi,Meteorologer, organisasjoner og historie,Personer i meteorologi
Jule G. Charney var en amerikansk meteorolog med betydelige bidrag til numerisk værvarsling og forståelsen av atmosfærens sirkulasjon.
Etter å ha fullført utdanningen ved Universitetet i California i 1946, jobbet Charney under Carl Gustaf Rossby på Universitetet i Chicago (se Chicagoskolen - meteorologi). Han hadde også en kortvarig forskerstilling på Universitetet i Oslo fra 1947 til 1948. Chaney utredet så banebrytende metoder for numerisk værvarsling med John von Neumann ved Institute for Advanced Study på Princeton University på starten av 50-tallet. Han var professor ved Massachusetts Institute of Technology (MIT) fra 1956 til sin død. Under oppholdet på Universitetet i Oslo utviklet Chaney kvasi-geostrofisk approksimasjon for beskrivelse av planetære bølger, og var medlem av Det Norske Videnskaps-Akademi. Han utledet senere teori for baroklin instabilitet (se baroklinitet), som er grunnleggende for vår forståelse av syklonaktivitet. Han gav i tillegg viktige bidrag til tropisk meteorologi og teorien for havstrømmer. Les mer i Store norske leksikon numerisk værvarsling sirkulasjon John von Neumann Carl Gustaf Rossby baroklinitet rossbybølger